אליהו אברז'ל

הרב אליהו אברז'ל (נולד בשנת ה'תש"ח, 1948) הוא רב ישראלי, שימש בעבר כראש אבות בתי הדין בירושלים, חבר בית הדין הרבני הגדול, ראש ישיבת צוף דבש, ורבה של שכונת בקעה בירושלים. נולד בעיירה אלקלע דה סרג'נה הסמוכה לעיר מרקש במרוקו לרבי יוסף ואמו זהרה. בהיותו כבן ארבע עשרה עלתה משפחתו לישראל והם התגוררו בבית שמש. כחודש אחר עלייתו ארצה החל ללמוד בישיבת פורת יוסף בירושלים, בה למד עם הרב רפאל רוזיליו, מדייני בית הדין של העדה החרדית הספרדית, בהיותו בן עשרים וארבע, נישא לאסתר, שעלתה לישראל מספר שנים קודם לכן מארצות הברית. בשנת 1983[דרושה הבהרה] קיבל הסמכה לדיינות מהרב מרדכי אליהו ומהרב אברהם אלקנה שפירא וכן כושר לרב עיר. בשנת 1987 מונה לאב בית הדין הרבני בבאר שבע, משרה בה כיהן כשלושים שנה. בשנת 2003 היה בין המועמדים למשרת הראשון לציון והרב הראשי לישראל, תפקיד אליו נבחר בסופו של דבר הרב שלמה משה עמאר. בשנת 2008 עבר לכהן כדיין בבית הדין הרבני בירושלים ואז התמנה לראש אבות בתי הדין בירושלים. בשנת 2013 התמודד שוב לכהונת הראשון לציון, אך פרש והודיע על תמיכתו ברב יצחק יוסף. בסוף שנת 2018 פרש לפנסיה מבית הדין לאחר כהונה של יותר משלושים שנה בבית הדין. הרב אברז'ל הוציא לאור את פסיקותיו בסדרת הספרים "דברות אליהו". הוא נחשב מממשיכי דרכו של הרב שלום משאש שלא לשנות ממנהגי רבני מרוקו. הוא אינו מזוהה עם חוג מסוים, הוא מיודד עם ראב"ד העדה החרדית בירושלים הרב משה שטרנבוך, אך רבים מתלמידיו הם מהציבור הדתי לאומי. היה מיודד גם עם הראשון לציון הרב מרדכי אליהו. קיבל הסכמה לספריו מהרב משה פיינשטיין והרב עובדיה יוסף ועוד. במסגרת עבודתו בבית הדין, הצליח לשחרר מעגינות יותר מ-200 נשים, גם אם היה צורך לאתר את בעליהן במדינות רחוקות. מפסיקותיו: אדם המעשן סיגריות ומודע לחומרת הנזק שהן גורמות לגופו, מן הראוי לכתחילה לא לקחתו לעדות קידושין וכדומה. ומי שצורך סמים, בוודאי שפסול לעדות. מותר לסחור בשרשראות צלב. בת יחידה יכולה לומר קדיש על הוריה בעזרת הנשים. התיר להדליק מערב החג שידור זום לאדם בודד בליל הסדר בזמן מגפת הקורונה[דרוש מקור]. סדרת הספרים "דברות אליהו" כוללת י"ג חלקים. הרב מחלק את ספריו והם אינם עומדים למכירה. כל הכתבות על הרב אליהו אברג'ל, באתר ערוץ 7 שו"ת, דברות אליהו-חלק ראשון, באתר היברובוקס - חידושים וביאורים בעניינים שונים בכמה ממסכתות הש"ס, ירושלים ה'תש"ל שו"ת, דברות אליהו-חלק שני, באתר היברובוקס - משא ומתן בסוגיות, ובדברי רבותינו הראשונים, ירושלים ה'תשל"ז שו"ת, דברות אליהו-חלק שלישי, באתר היברובוקס - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשמ"ח שו"ת, דברות אליהו-חלק רביעי, באתר היברובוקס - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשנ"ג שו"ת, דברות אליהו-חלק חמישי, באתר היברובוקס - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשנ"ט שו"ת, דברות אליהו-חלק שישי, באתר היברובוקס - משא ומתן בסוגיות, ובדברי רבותינו הראשונים, על ארבעת חלקי השולחן ערוך, הוצאת מכון "חזון ישעיה", ירושלים ה'תשס"ג שו"ת, דברות אליהו-חלק שביעי, באתר היברובוקס - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשס"ט הרב אליהו אברג'ל מספר על רבני מרוקו, סרטון בערוץ "הרב אברהם אסולין שליט"א", באתר יוטיוב (אורך: 32:22) שמעון איפרגן, ‏הקרב על משרת הרב הראשי הספרדי מתחמם: גם הרב אברז'ל מצטרף למירוץ, באתר ‏מאקו‏, 3 ביולי 2013 ישי כהן, ‏מינוי הרב אליהו אברג'ל לבית הדין הגדול בסכנה; חברי הוועדה מתנגדים, באתר כיכר השבת, 17 בפברואר 2016 הרב אליהו אברג'יל, האם מעשן סיגריות כשר לעדות?, תחומין לג (תשע"ג).